సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
'చీకటి రాజ్యం'తో కమల్ మరో ప్రయోగం
ప్రయోగాలు చేయడంలో సిద్ధహస్తుడైన కమల్ చీకటి రాజ్యం మూవీతో మరో ప్రయోగం చేస్తున్నాడు.
TNN | Updated:
Aug 26, 2015, 12:52PM IST
చీకటి రాజ్యం మూవీలో ఓ లిప్ లాక్ సన్నివేశం సినిమాకి ప్రత్యేకతగా నిలుస్తుందని ఇప్పటివరకు ఓ టాక్ వినిపించింది. కానీ అదే కాకుండా ఈ సినిమాకున్న మరో ప్రత్యేకత ఏంటంటే... మూవీ మొత్తంలో ఒకే ఒక్క పాట వుండటం. ఆ పాటని కమల్ హాసనే పాడటం. ప్రముఖ తమిళ గేయ రచయిత వైరముత్తు రాసిన ఈ పాటకి 'రన్ రాజా రన్' ఫేమ్ గిబ్రాన్ మ్యూజిక్ కంపోజ్ చేశాడు. ఆల్రెడీ తమిళంలో సాంగ్ రికార్డింగ్ అయిపోయింది. తెలుగులోనూ త్వరలోనే రికార్డింగ్ స్టార్ట్ చేస్తామంటున్నాడు డైరెక్టర్ రాజేష్ సెల్వ . సినిమా షూటింగ్ పార్ట్ కూడా పూర్తవడంతో ప్రస్తుతం యూనిట్ పోస్ట్ ప్రొడక్షన్ పనుల్లో బిజీగా వుంది. ' స్లీప్‌లెస్ నైట్ ' అనే ఫ్రెంచ్ మూవీ ఆధారంగా తెరకెక్కుతున్న చీకటి రాజ్యం దీపావళి సమయంలో రిలీజ్ కానుంది. కమల్‌తోపాటు త్రిష , ప్రకాశ్ రాజ్ , సంపత్ రాజ్ , మధుశాలిని , కిషోర్‌లు ఇతర ప్రధాన పాత్రలు పోషిస్తున్నారు. కొన్ని సందర్భాల్లో సినిమా బోర్ కొట్టినా, సినిమాలో కొన్ని సన్నివేశాలు బోర్ కొట్టినా ఆ మధ్యమధ్యలో వచ్చే పాటలు వాటిని మరిచిపోయేలా చేస్తాయి. అటువంటిది సింగిల్ సాంగ్‌తో సినిమా అంటే కొంచెం రిస్కే అంటున్నాయి సినీవర్గాలు. ప్రయోగాలు చేయడంలో సిద్ధహస్తుడైన కమల్ ఈ సింగిల్ సాంగ్‌తో ఎటువంటి రిజల్ట్ సాధిస్తాడో వేచిచూడాల్సిందే మరి.